**Արձանագրություն**

 **21.02. 2019 թ. գ.Փարաքար**

 **Փարաքարի մշակույթի տանը տեղի ունեցավ Փարաքար համայնքի ղեկավարին կից <<Քաղաքաշինության, հողօգտագործման, տնտեսական ենթակառուցվածքների, կոմունալ տնտեսության, շրջակա միջավայրի պաշտպանության և տրանսպորտի հարցերով>> խորհրդակցական մարմնի և համայնքի բնակչության համատեղ հանրային լսումները.**

 **Նախագահ Ս.Վարդանյան**

 **Քարտուղար Գ.Մանուկյան**

 **Մասնակցում էին Խորհրդակցական մարմնի անդամները.**

**Վահան Մարգարյանը, Արամ Սարգսյանը, Աշոտ Երեմյանը, Արտակ Մկրտումյանը, Վոլոդյա Վարդանյանը, Նարինե Դավթյանը, Շամիլ Կշտոյանը, Սամվել Ենգոյանը, Արմեն Մաղաքյանը, Բաբկեն Հարությունյանը,Կարինե Հակոբյանը, Սոնյա Հակաբյանը, Մարգարիտա Շեկոյանը, Ռուզաննա Շահվերդյանը, Փարաքար և Թաիրով գյուղերի բնակիչները, ավագանու անդամները,**

**Համայնքի ղեկավար՝ հանձնաժողովի նախագահ Սամվել Վարդանյանը ներկայացրեց օրակարգը.**

**Օրակարգում – Հայաստանի Հանրապետության պետական բյուջեից նպատակային հատկացումներ` սուբվենցիաներ ստանալու նպատակով 2019 թվականի բյուջետային ֆինանսավորմամբ կոյուղագծի կառուցում 1400 գծմ, Փարաքար համայնքի Թաիրով գյուղի Վ. Մամիկոնյան փողոցից մինչև Փարաքարի Արարատյան փողոց:**

 **Ելույթ ունեցավ Փարաքարի համայնքապետարանի աշխատակազմի առաջատար մասնագետ Արամ Սարգսյանը,**

 **Նա մասնավորապես նշեց, որ**

 **Համայնքը ունի շուրջօրյա ջրամատակարարում, ոռոգման ցանցի ընդլայնման ծրագիրը քննարկման փուլում է: Փարաքար համայքը՝ բաղկացած լինելով Թաիրով և Փարաքար բնակավայրերից, մինչ այժմ էլ առերեսվում է ջրահեռացման համակարգի կենսական խնդրի հետ: Խորհրդային հասարակարգի փլուզումից ի վեր, Թաիրովում չի գործում կոյուղաջրերի հեռացման համակարգը, իսկ Փարաքարում գործող համակարգը գտնվում է վատթար վիճակում և ընդհամենը փորձում է բնակելի հատվածից դուրս մղել գոյացող կոյուղաջրերը դեպի դաշտավայրեր և այն էլ բնակավայրի միայն որոշակի հատվածում:**

**Համայնքի մասնակի կոյուղացված հատվածից՝ Փարաքարից, հեռացվող կեղտաջրերը մաքրման չէին ենթարկվում կեղտաջրերի մաքրման որևէ կայանում: Նրանք անմիջապես բաց էին թողնվում բնակավայրին կից համայնքապատկան դաշտեր: Այս խնդրին լուծում տալու նպատակով, UNDP կազմակերպության ֆինանսավորմամբ, Փարաքարի համայնքապետարանի անմիջական մասնակցությամբ և Ջինջ ինժիներական խորհրդատվական ընկերության միասնական ջանքերով 2015 թվականին ավարտին հասցվեց Փարաքարի Բիո լճակի կառուցումը՝ որպես կոյուղաջրերի մաքրման կայան: ՀՀ-ում գործող մնացած 4 կոյուղաջրերի մաքրան կայանների կողքին (Երևան, Գավառ, Մարտունի,**

**Վարդենիս քաղաքները սպասարկող կայանները), որոնք ապահովում են միայն մեխանիկական մաքրում, այս կայանը իր ուրույն տեղը զբաղեցրեց՝ լինելով միակը նախատեսված կենսաբանական մաքրման համար նույնպես: Զգալի մեծ հաջողությամբ և**

**բարձր արդյունավետությամբ Բիո-լճակը գործարկվել է 2 տարի՝ ֆիլտրել համայնքի  զգալի մասի կոյուղին և մաքրված, բարձր կալորեականությամբ ոռոգման ջուր մատակարարել լճակին հարակից դաշտերին, որոնք մինչ այդ չէին ոռոգվում և անմշակ էին:**

**2017 թվականի ապրիլին ՀՀ կառավարությունը համայնքից վերցրել է բիո-լճակը իր ողջ գույքով և հանձնել ՀՀ էներգետիկ ենթակառուցվածքների և բնական պաշարների նախարարության Ջրային տնտեսության պետական կոմիտեին, ում անտարբերության հետևանքով լճակը այժմ ոչ միայն չի շահագործվում, այլև օր օրի շարքից դուրս է գալիս, և որոշակի ժամանակ անց այն հնարավոր չի լինի վերագործարկել: Արդյունքում, համայնքի կոյուղին կրկին բաց է թողնվում համայնքին կից դաշտավայրեր: Ավելին այժմ կոյուղատար խողովակները գտնվում են խցանված վիճակում, կոյուղին դուրս է գալիս տների և դպրոցների բակեր, փողոցներ, երեխաների խաղահրապարակներ: Ստեղծված հակահիգիենիկ իրավիճակը սահմռկեցուցիչ է, իսկ համաճարակի հավանականությունը՝ չափազանց մեծ:**

**Համայնքի մյուս հատվածում՝ Թաիրով բնակավայրում, իրավիճակը առավել ահագնալի է: Այստեղ ընդհանրապես չի գործում կոյուղաջրերի հեռացման միասնական համակարգ: Ստեղված իրավիճակում Թաիրովի բնակիչները թերևս գտել են այլընտրանքային տարբերակ: «Շադրլու» ջրանցքով անցնող ջուրը, որը բաց է թողնվում Երևանյան լճից և նախատեսված է համայնքի այգիները ոռոգելու համար, ամբողջությամբ հեղեղված է բնակավայրի (Թաիրովը ունի ավելի քան 3000 բնակիչ) կոյուղաջրերով: Այստեղ՝ Թաիրովի կոյուղաջրերը, խառնվելով ոռոգման ջրին և կենցաղային աղբին, առաջացնում են մեծ խցանումներ: Ջրանցքի պարբերաբար մաքրման աշխատանքները, որոնք մշտապես իրականացվել են համայնքապետարանի ջանքերով, չեն կարողացել հանգեցնել խնդրի լուծման, քանզի կոյուղաջրերը մշտապես թափվում են ջրանցքի մեջ: Համայնքում տիրում է գարշահոտ (աս այն պարագայում, երբ Փարաքարը համարվում է երկրում զբոսաշրջության զարգացման համար մեծ կարևորություն ունեցող բնակավայր, քանզի այստեղ է գտնվում ՙԶվարթնոց՚ օդանավակայանը):**

**Ներկայում Փարաքար համայնքում կեղտաջրերի հեռացման համակարգի բացակայության պատճառով տիրող իրավիճակը հետևյալն է՝**

* **կտրուկ նվազեցնում է համայնքի բնակելիության պայմանների մակարդակը, ստեղծում է հակահիգիենիկ և համաճարակային կացություն ողջ համայնքի բնակչության համար՝ առավել մեծ վտանգ ներկայացնելով խոցելի խավի՝ անչափահաս երեխաների համար:**
* **կոյուղու խառնվելը ոռոգման ջրին առաջացնում է սննդային թունավորման մեծ վտանգ, քանզի ոռոգման ջուրը իր մեջ պարունակում է օտարածին և վնասակար տարրեր:**
* **տհաճություն և անհարմարավետություն է պատճառում թե՜ բնակիչներին և թե՜ օդանավակայանով մեր երկիր այցելող զբոսաշրջիկներին՝ բացասական ազդեցություն ունենալով տուրիզմի զարգացման ուղղությամբ որևէ ներդրումային քայլ կատարող անհատի վրա:**
* **թողնում է բացասական բնապահպանական ազդեցություն` վատթարացնելով ստորգետնյա և մակերևութային ջրային ռեսուրսների վիճակը:**
* **զգալի վնաս է հասցվում ջրային և ցամաքային էկոհամակարգերին, քանզի կեղտաջրերը մշակվելու փոխարեն ուղղակիորեն բաց են թողնվում շրջակա միջավայր:**
* **առաջ է գալիս էական առողջապահական ռիսկեր` կոյուղու ցանցերից խմելու ջրի հնարավոր աղտոտման հետևանքով:**

**Ինչպես ցույց են տալիս մեր հաշվարկները, 98 հա տարածք հնարավորություն կստանա կրկին մշակվելու, ինչը համարժեք է, որ 654 հողի սեփականատեր կկարողանա շահույթ ստեղծել իրեն պատկանող հողատարածքի մշակման միջոցով: Ինչպես ցույց են**

**տալիս մեր հաշվարկները, համայնքում կսկսեն մշակվել միայն 86 հա հողատարածք, ինչ համարժեք է, որ ևս միայն 574 սեփականատեր կրկին կզբաղվի հողի մշակմամբ, ինչը նույնպես համարվում է մաքսիմալ դրական ցուցանիշ:**

 **Պետք է նաև հաշվի առնել այն հանգամանքը, որ համայնքում կնկտակվի զգալի աճ գյուղատնտեսության ոլորտին սպասարկող ծառայությունների հանդեպ նույնպես: Տեղի կունենա համընդհանուր տնտեսական զարգացում ի շնորհիվ գյուղատնտեսության կրկին վերաակտիվացման:**

**Մեր մշակած ծրագիրը կարողանում է միանգամից լուծել Փարաքար համայնքում առկա 2 հիմնական կենսախնդիր: Այն հետամտում է շահ համայնքի թ՜ե սոցիալական և թ՜ե տնտեսական ոլորտներում. կարողանում է թ՜ե ստեղծել կեղտաջրերի հեռացման համակարգ (Ջրային տնտեսության պետական կոմիտեին այժմ քննարկում է կեղտաջրերի մաքրման կայանին՝ բիո-լճակին պատճառված վնասի փոխհատուցման և վերագործարկման ծրագիրը, որի նախագծա-նախահաշիվային ծրագիրը ներկայացվելու է Ջրային տնտեսության պետական կոմիտեին ապրիլ ամսին ՙՋինջ ինժեներական խորհրդատվություն՚ կազմակերպության կողմից), և թ՜ե ապահովվել ոռոգման ջրի կայուն և անխափան համակարգ՝ համայնքում նորմալ բնակության պայմաններ ստեղծելու և գյուղատնտեսությունը կրկին ակտիվացնելու նպատակով (ծրագրի այս հատվածը կանխատեսում է հավելյալ ոռոգման մատակարարելու, Շադրլու ջրանցքը վերագործարկելու և ներցանցային ոռոգման հատվածը վերակառուցելու և անխափան գործարկելու աշխատանքներ):**

 **Նախատեսվում է ծրագիրը կյանքի կոչել պետության, համայնքի, մասնավոր հատվածի և աջակից դոնորական կազմակերպությունների համաֆինանսավորման և համատեղ գործունեության միջոցով:**

**Ծրագրի նպատակն է՝**

* **Համայնքը էականորեն ապահովվել կեղտաջրերի հեռացման համակարգով**
* **Նպաստել համայնքի բարեկարգմանը**
* **Նվազեցնել համայնքում օդի աղտոտվածությունը և գարշահոտությունը**
* **Ստեղծել առողջ և սանիտարահիգիենիկ մթնոլորտ բնակության համար**
* **Վերօգտագործել Շադրլու՚ ջրանցքը**
* **Համայնքում ապահովել կայուն ոռոգման համակարգ առանց կոյուղու միջամտության**
* **Համայնքն ապահովել նորովի բարելավված ներցանցային ոռոգման համակարգով**
* **Կրկնակի աճ ապահովվել գյուղատնտեսական գործունեության ոլորտում**
* **Խթանել համայնքի բնակչության կենսակերպի բարելավմանը՝ բարձրացնելով նրանց զբաղբածության աստիճանը՝ ի շնորհիվ գյուղատնտեսության**

**Ներկայում՝ համայքում առկա է 1877 բնակելի տուն, որից միայն 737 բնակարանն է ապահովված կոյուղատար համակարգով, որն էլ իր հերթին գտնվում է խցանված վիճակում: Այլ կերպ ասած, կոյուղատար համակարգով ապահովված է համայնքի բնակչության ընդհամենը 39.25%-ը, իսկ նրանց հարմավետության աստիճանը 0-10 բալային համակարգում գնահատելիս թերևս համարժեք գնահատական կարելի է համարել 2 թվանշանը՝ հաշվի առնելով նրանում առկա վերոնշյալ բազմապիսի խնդիրները: Թաիրով բնակավայրում կոյուղատար համակարգի ստեղծմամբ կոյուղատար համակարգ կապահովվի բազմաբնակարան բնակելի շենքերի բոլոր 337 բնակարաններին և ևս 170 բնակելի տների՝ շենքերին հարակից գտնվող փողոցներից: Արդյունքում, համայնքում կոյեւղատար համակարգով ապահովված լինելու տոկոսը 39.25%-ից կբարձրանա 66.25%: Մեր կոյուղաջրերի հեռացման համակարգ ունենալու ցուցանիշը կբարձրանա 27%-ով:**

**Մենք որպես շահառու դիտարկում ենք ոչ միայն այն անձանց ովքեր կապահովվեն**

**գործող կոյուղատար համակարգով, որը կազմում է համայնքի բնակչության 66.25%-ը կամ ավելի քան 6620 բնակիչ այլ համայնքի ամբողջ բնակչությանը, քանզի սանիտարահիգիենիկ իրադրությունը կբարելավվի ամբողջ համայնքում, կունենանք առողջ և կայուն միջավայր հասարակական վայրերում, դպրոցներում, մանկապարտեզներում, փողոցներում, խաղահրապարակներում և այլուր:**

 **Ծրագրի իրականացման համար անհրաժեշտ է 65 713 240 ՀՀ դրամ, համայնքի կողմից կկատարվի 29 570 000 ՀՀ դրամի ներդրում, հնարավոր է նաև ներգրավել այլ ներդրողների:**

 **Վերոհիշյալ փողոցի բնակիչները նշեցին, որ վերջապես հնարավորություն կունենան լուծելու այդ երկարատև չլուծված խնդիրը:**

**Որոշվեց**

**Առաջարկել համայնքի ղեկավարին՝ սուբվենցիայի հայտը հաստատված կարգով և սահմանված ժամկետում մարզպետարան ներկայացնել սուբվենցիայի ծրագրի ամբողջական փաթեթը:**

**Առաջարկն ընդունվեց մասնակից անդամների կողմից:**

 **Նախագահ Ս.Վարդանյան**

 **Քարտուղար Գ.Մանուկյան**